 Osuntokun: Ó sàn kí ilé iṣẹ ààrẹ ka àwọn àṣeyorí rẹ Osuntokun ní, ó yẹ kí ilé-iṣẹ ààrẹ sàlàyé ohun tí wọn ti ṣe kí wọn le wọlé fún sáà ẹlẹkeejì ni Iná ọrọ ọhún ti ń rú láti bíi ọsẹ méjì sẹyìn nígbà tí Ọbasanjọ sọ pe Ààrẹ Muhammadu Buhari kò kún ojú òsùwọn gẹgẹ bí ààrẹ orílẹ-èdè Nàìjíríà. Àwọn iròyin tì ẹ leè ní ìfẹ síí: ShoMoAgeMiNi Àṣà tó ń dá ìgboro rú Oró ejò ń sọ ènìyàn di aláàbọ ara Olúwòó ti Iwo fakọ yọ nínú asọ ẹyà Igbo Ní báyìí, ilé iṣẹ ààrẹ ní kìí ṣe ìgbà àkọkọ níyìí tí Obasanjọ tí ń tẹ ojú òfin mọlẹ láti lé Gómìnà márùn-ún kúrò níjọba láti ọdún 1999-2007. Garba Shehu tó jẹ agbẹnusọ fún ilé iṣẹ ààrẹ sọ pé àsìkò Ọbásanjọ láààrin 1999-2007 jẹ àsìkò okùnkùn fún ìjọba àwa-ara wa nípa bí Ọbásanjọ ṣe ń tẹ ojú òfin mọlẹ. Ó ní Ọbásanjọ máa ń lo irinṣẹ ìjọba láti fi bá àwọn Gómìna bíi Joshua Dariye, Rashidi Ladoja, Peter Obi, Chris Ngige àti Ayo Fayose jà látẹyìn wá, àwọn olóṣèlú ọhún jẹ Gómìnà ìpínlẹ Plateau, Oyo, Anambra, Anambra àti Ekiti. Lásìkò tí BBC Yorùbá bá agbẹnusọ fún ẹgbẹ òṣèlú ADC Akin Osuntokun sọrọ lórí ọrọ tí agbẹnusọ fún ilé ààrẹ sọ yìí, Osuntokun: Ó sàn kí ilé iṣẹ ààrẹ ka àwọn àṣeyorí rẹ. Ó ní ọrọ tí kò mú ọgbọn dání ni, nítorí pé Ọbasanjọ ko dupo pẹlú Buhari bíkòṣe pe, ohún ṣe ìṣe àgbà kìí wà lọja korí ọmọ tuntun wọ. Osuntokun ní, ó yẹ kí ilé-iṣẹ ààrẹ sàlàyé ohun tí wọn ti ṣe kí wọn le wọlé fún sáà ẹlẹkeejì ni, kìí ṣe láti máa sọ ohun tí Ọbasanjọ ti ṣe lati ọdún tó ti pẹ sẹyìn. Bi ẹ ko ba gbagbe, isẹ ipese ina mọnamọna ni isejọba Aarẹ Ọbasanjọ lọdun 1999-2006 da owo le lasiko, sugbọn ti awọn ajafẹto omoniyan, Serap sọ wi pe, wọn se owó rẹ basubasu. Serap si kan si olootu eto idajọ lorilẹede Naijiria, Walter Onnoghen, lati se ọfin toto bi wọn se naa owo naa. : Iná tí jó dé orí kókó lópin ọsẹ yìí nígbàtí Ilé iṣé Ààrẹ Muhammadu Buhari tú rúná sí àwọn ìṣesí Ààrẹ àná Olusegun Obasanjọ látẹyìn wá gẹgẹ bíi agbẹnilẹsẹ. 